Tervetuloa katsomaan viikon leffahetkeä lauantaina pääsiäisteemalla. Elokuvan ikäsuositus on K7. Esityskielenä on suomi. Tekstitys valitaan lasten toiveiden mukaan.
Välkommen till veckans film på lördag under påskhelgen. Filmen rekommenderas för K7. Presentationsspråket är finska. Undertexter väljs enligt barnens önskemål.
Welcome to watch the Easter movie on Saturday. Film is recommended for ages K7. The presentation language is Finnish. Subtitles are chosen according to the wishes of the children.
Tervetuloa katsomaan viikon leffahetkeä lauantaina pääsiäisteemalla.
Välkommen till veckans film på lördag under påskhelgen.
Welcome to watch the Easter movie on Saturday.
Valituissa tilaisuuksissa lukutuokion jälkeen on kausiteemaista askartelua ja piirtämistä. Valmistelemme joitakin vietnamilaisia lastenkirjoja ja -lauluja, mutta voit vapaasti tuoda oman suosikkisi jaettavaksi muiden kanssa. Kuukausittain sunnuntaina klo 16-17 Stagella 24.3.2024 Pääsiäisteema 21.4.2024 19.5.2024 16.6.2024 Kesäteema 18.8.2024 15.9.2024 Syksyn puolivälin juhla 27.10.2024 Halloween-teema 17.11.2024 15.12.2024 Jouluteema
Utvalda sessioner kommer att följas av säsongsbetonat tema hantverk och teckning efter läsecirkeln. Vi kommer att förbereda några vietnamesiska barnböcker och sånger, men ta gärna med dina egna favoriter för att dela med dig till andra. månadsvis söndag kl. 16:00 - 17:00, Stage 24.3.2024 Påsktema 21.4.2024 19.5.2024 16.6.2024 Sommartema 18.8.2024 15.9.2024 Höstfest i mitten av året 27.10.2024 Halloween-tema 17.11.2024 15.12.2024 Jultema
In selected events, there will be seasonal themed craft and drawing activities after the reading session. We will prepare some Vietnamese children books and songs but feel free to bring your own favorite to share with others. Monthly on Sundays 16:00 - 17:00, Stage 24.3.2024 Easter theme 21.4.2024 19.5.2024 16.6.2024 Summer theme 18.8.2024 15.9.2024 Mid autumn festival 27.10.2024 Halloween theme 17.11.2024 15.12.2024 Christmas theme
Tule & nauti lastenkirjoista ja lauluista vietnamiksi lastesi kanssa.
Kom och njut av barnböcker och sånger på vietnamesiska tillsammans med dina barn.
Come & enjoy children books and songs in Vietnamese with your kids.
Tervetuloa mukaan soittamaan ukulelea iloiseen joukkoomme! Tässä ryhmässä soitetaan rennossa tunnelmassa tuttuja ja tuntemattomiakin suomen- ja englanninkielisiä lauluja. Opettelemme myös mm. melodiansoittoa ja erilaisia komppeja. Rento ote ja yhteisöllisyys ovat ryhmälle tärkeitä asioita. Kirjastolla on ukuleleja, joita voit lainata tunnin ajaksi. Aikaisempi soittotausta on suotavaa. Opetusta saa suomeksi ja englanniksi. Ryhmä järjestetään joka maanantai välillä 15.1. - 27.5. paitsi ei 1.4. Osallistuminen on maksutonta. #musiikki #tapiola #ukulele
Welcome to the Espoo City Library Advanced Ukulele Group. We play popular and unknown Finnish and English tunes. We challenge ourselves by learning new chords, melody playing and strumming patterns. Relaxing atmosphere and communality are important values of the group. The library has ukuleles which you can borrow for the lesson. Participation is free of charge and no pre-registration is required. #music #tapiola #ukulele The group is led by Sakari Heikka sakari.heikka@espoo.fi
Ukulele, edistyneiden ryhmä maanantaisin klo 17.00-18.15, Tapiolan kirjaston Heikki tapahtumatilassa
Ukulele Advanced Group on Mondays at 17.00-18.15 in Tapiola Library, Heikki Room
Stoassa tunnelmoidaan kahden yleisön rakastaman lauluntekijän tuotannoilla. Palkittu ja ympäri maailman menestystä saanut Mirel Wagner palaa pitkältä tauolta ja esittää tummasävyisiä, jopa hartaiksi kuvattuja lauluja molemmilta albumeiltaan. Laulaja-lauluntekijä Antti Autio vangitsee yleisön lumoavilla rakkauslauluillaan. Hänen usein loppuunmyydyissä konserteissaan tunnelma on vangitsevan intensiivinen. Aution neljäs albumi julkaistiin helmikuussa 2024. Klo 18 Antti Autio klo 19.30 Mirel Wagner Liput 20 € / 15 €
Stoassa tunnelmoidaan kahden yleisön rakastaman lauluntekijän tuotannoilla.
Suuri leluseikkailu vie katsojan mielikuvitukselliseen seikkailuun New Yorkin Keskuspuistoon. Kekseliäs nukke Don on kyllästynyt näyttelemään hölmöä nukketeatterissa. Ennen kaikkea hän haluaisi olla sankari – ja mieluiten tosielämässä. Hän pakenee teatterista ja lähtee Keskuspuistoon etsimään sankarillisia tehtäviä, päätyen tekemään yhteistyötä räppäävän pehmokoira DJ Veli Haun kanssa. Kun Don saa tietää, että hänen nukkekaverinsa teatterissa ovat vaarassa, ystävykset Don ja DJ Veli Hau päättävät rientää apuun. Yhdessä he aloittavat suurimman seikkailunsa New Yorkin sydämessä. Suuri seikkailu on Toy Storyn käsikirjoittajien luoma, sydämellinen tarina epätodennäköisestä ystävyydestä. Ikäraja 7 Kesto 88 min Ensi-ilta 1.3.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Suuri leluseikkailu vie katsojan mielikuvitukselliseen seikkailuun New Yorkin Keskuspuistoon.
Heinähattu, Vilttitossu ja kana on riemukas koko perheen elokuva ystävyydestä ja kanoista. Heinähattu aloittaa kesäloman sulkapalloleirillä, jossa seikkailee myös karkuteillä oleva Cynthia-kana. Vilttitossu taas saa uuden ystävän, Anitan, joka kaikkien yllätykseksi onkin kana. Konstaapeli Isonavan ja Rillirouskun johdolla alkaa suuri kanajahti, johon osallistuvat niin Kattilakosket kuin Alibullenin neiditkin, eikä kommelluksilta ja väärinkäsityksiltä vältytä tälläkään kertaa. Heinähattu, Vilttitossu ja kana on komediallinen seikkailu, joka käsittelee ystävyyttä, rohkeutta ja anteeksiantoa hulvattomien ja rakastettujen hahmojensa avustuksella. Elokuvassa opitaan myös hieman kanojen sielunelämästä. Elokuva perustuu Sinikka ja Tiina Nopolan 2019 julkaistuun viimeisimpään Heinähattu ja Vilttitossu romaaniin. Elokuvan on ohjannut Reetta Aalto. Kesto 77 min Elokuva on tekstitetty Suomeksi Ikäraja sallittu kaikenikäisille Ensi-ilta 16.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Heinähattu, Vilttitossu ja kana on riemukas koko perheen elokuva ystävyydestä ja kanoista.
Heinähattu, Vilttitossu ja Kana (S) – Kino Helios
Samuelin Poloneesin pääjuhla on tapahtuman loppuhuipennus, missä samassa konsertissa voit nähdä upean kattauksen tämän hetken kiinnostavimpia kansanmusiikkiyhtyeitä ja sooloja. Konsertin esiintyjinä ovat Vilma Jää, Vanhanpiian pojat, Vuoden nuori pelimanniyhtye Hehku, Helsingin Klezmer Kapelye, nuorten kansantanssiryhmä Suhina, mestaripelimanni Patrik Weckman ja HoivaPelimannit Maria Kalaniemi & Elina Leskelä. Konsertti alkaa Samuelin Poloneesi -tapahtumaan tulleiden pelimannien yhteissoitolla. Kesto n. 2 h 15 min, sisältää väliajan Ikäraja: S Tuotanto: Suomen Kansanmusiikkiliitto Lisätiedot tapahtumasta: kansanmusiikkiliitto.fi/tapahtumat/samuelin-poloneesi/ Hehku Vuoden nuori pelimanni 2024 on Hehku, kansanmusiikkiyhtye Rovaniemeltä. Yhtye koostuu nuorista soittajista. Siepakoiden kansantanssiryhmän harrastajista koottiin yhtye, jonka völjyyn liittyi myös kansanmusiikista kiinnostunut alttoviulisti Eero. Hehkun ohjelmisto koostuu perinteisistä läntisen ja itäisen perinteen kappaleista, ripauksella uudenlaisia sovituksia. Hehku esittää paljon myös itse säveltämiään kappaleita, jotka tunnistaa hyvästä svengistä, kauniista sanoista ja tunteikkaasta laulusta. Yhtyeessä soittavat Juho Määttä - kitara ja busuki, Veera Moilanen – kontrabasso, Julius Sarajärvi – harmonikka ja Eero Viljanen – alttoviulu. Mestaripelimannit Patrik Weckman Patrik Weckman on espoolainen mestaripelimanni, joka viulun ohella soittaa monia muitakin instrumentteja. Erityisenä kiinnostuksen aiheena hänellä ovat erilaiset perinteiset viulunsoittotyylit Suomesta, Ruotsista, Norjasta ja muualtakin Euroopasta sekä USA:sta. Hän on harrastanut myös soittimenrakennusta. Helsinki Klezmer Kapelye Helsinki Klezmer Kapelye soittaa itäisen Euroopan juutalaisten perinteistä kansanmusiikkia klezmer-jameissa ja ylläpitää klezmer-perinnettä Suomessa. Yhtyeessä on sekä juutalaisia että ei-juutalaisia muusikoita, joita yhdistää innostus mukaansatempaavaan klezmer-musiikkiin ja tämän kulttuuriperinnön säilyttämiseen. Helsinki Klezmer Kapelye on enemmänkin avoin kollektiivi kuin kiinteä ryhmä: se kutsuu ja innostaa jatkuvasti uusia muusikoita soittamaan klezmeriä yhdessä. Vuosien varrella Helsinki Klezmer Kapelye ja klezmer-jamit ovat olleet kohtauspaikka yli seitsemällekymmenelle muusikolle eri taustoista ja useista maista. Yhtyeen ensimmäinen CD-levy julkaistiin keväällä 2023. Vanhanpiian pojat Vanhanpiian pojat 30 vuotta. Vuonna 1994 viisi tuuheatukkaista kuikeloa perustivat Vanhanpiian pojat -orkesterin, jonka kanssa he ovat kiertäneet maailmaa ja jättäneet särkyneitä sydämiä joka satamaan ja Seinäjoelle. 30 vuotta tuntuu pitkältä ajalta mutta kun se jaetaan viidellä niin ukothan ovat vielä päiväkodissa. Nämä miehet eivät vanhene, Markon kolmiloikkaennätys on edelleen 13.48 ja Heikki laulaa korkeammalta kuin Duplantis. Vanhanpiian pojissa temmeltävät Heikki Hannikainen (kitara, basso, laulu), Marko Juntunen (mandoliini, kitara), Heikki Pesonen (klarinetti, laulu, basso), Jaakko Ruuttunen (laulu, huuliharppu) ja Jukka Valkonen (perkussiot, laulu). Nuorten kansantanssiryhmä Suhina Suhina on energinen nuorten ryhmä Hyvinkään kansantanssijoista, jossa tanssii yläkoululaisia ja lukiolaisia. Suhinalla on jo paljon esiintymiskokemusta mm. Karjalaisen Nuorisoliiton tapahtumista, oman yhdistyksen juhlista, Folklandialta, Ruotsin esiintymismatkoilta ja erilaisista juhlatilaisuuksista. Tanssinopettaja on Hanna Poikela ja joukkueenjohtaja Pia Pyykkinen. Muusikot ovat löytyneet ryhmän omista vanhemmista! Samuelin Poloneesissa ovat pelimanneina Jaakko Kyrö, Petri Prauda ja Paula Susitaival. Vilma Jää Vilma Jää on kansanmusiikin, popin ja oopperan kentillä toimiva muusikko, laulaja, säveltäjä, viulisti ja tutkija. Jään julkaisi lokakuussa 2023 odotetun debyyttialbuminsa Kosto, jolla vuosisatoja vanhat tarinat yhdistyvät elektroniseen musiikkiin. Tammikuussa 2022 musiikkiasiantuntijoiden raati valitsi Saatanan saalistajan sadan maailman parhaan laulun joukkoon Helsingin Sanomien kyselyssä. Kosto-albumi voitti Vuoden 2023 kansanmusiikkilevy -äänestyksen. Etnopopiksi kuvailemaansa musiikkia Jää tekee yhdessä tuottaja-säveltä
Samuelin Poloneesin pääjuhla on tapahtuman loppuhuipennus, missä samassa konsertissa voit nähdä upean kattauksen tämän hetken kiinnostavimpia kansanmusiikkiyhtyeitä ja sooloja.
Kansanmusiikin huiput lavalla - Samuelin Poloneesin pääjuhla
Bravo!-festivaalin perhepäivää juhlitaan pienille ja vielä pienemmille suunnatun sirkustaiteen merkeissä. Tule ja lumoudu kanssamme! Esitykset ovat maksullisia, muuhun ohjelmaan vapaa pääsy. Esitykset Klo 12 ja 14 Hands some Feet: Babysphere Klo 13 Kompany Grensgeval: Murmur Klo 12-15 maksutonta ohjelmaa aulassa, esim. Tikkunukketivoli - sirkushahmoja kollaasitekniikalla Eksoottisia eläimiä, taidokkaita temppuja sekä tyylikästä taikaa, mikä on sinun sirkushahmosi supervoima? Työpajassa tehdään kollaasitekniikalla, eli erilaisia materiaaleja yhdistelemällä, nukketeatterihahmoja. Metkoista materiaaleista syntyy ihmeellisiä esiintyjiä, joilta luonnistuu nuorallakävely ja jongleeraus. Nukketeatterihamoille on oma sirkuslava, jolla pääset näyttämään sirkustyyppisi hurjimmat hypyt ja taianomaisimmat temput! Työpaja sopii yli neljävuotiaille. Ohjaaja: Kuvataiteilija Greta Salonen Pallo, viiva, kuutio – pienimpien taideleikki Tutkiva taideleikki kutsuu perheen pienimpiä vanhempineen seuraamaan pallon matkaa jättipaperilla. Aikuisen avulla leikki tallentuu värikkäiksi piirrosjäljiksi, joista syntyy koko ajan uutta jännittävää tutkiskeltavaa. Pop-up taideleikkiin voi osallistua itselle sopivan ajan yhdessä muiden pienten tutkiskelijoiden kanssa. Ohjaaja: taideohjaaja Jenni Vilander Sirkusmaistiaiset klo 12-15 Tule ja kokeile lapsen ja aikuisen yhteistä sirkusharrastusta! klo 12-12.20 taaperoille (1-3v) klo 12.35-12.55 perheille (3-6v) klo 13.15-13.35 vauvoille (6-12 kk) klo 14-14.20 taaperoille klo 14.40-15 perheille Ohjaaja: Enrique Salas Ohjauskieli: suomi, englanti, espanja Ravintola Box Stoa on avoinna su 17.3. klo 12-16, ja tarjoilee herkkuja koko perheen makuun. Liput esityksiin löydät osoitteesta https://www.lippu.fi/stoa
Bravo!-festivaalin perhepäivää juhlitaan pienille ja vielä pienemmille suunnatun sirkustaiteen merkeissä. Tule ja lumoudu kanssamme!
Kino Helios näyttää suositut Dyyni –elokuvat sarjana lauantaina 16.3. Oscar-ehdokas Denis Villeneuve (Arrival, Blade Runner 2049) ohjaa Warner Bros. Picturesin ja Legendary Picturesin elokuvan Dyyni, joka perustuu Frank Herbertin samannimiseen menetysromaaniin. Myyttisenä ja tunteellisesti ladattuna sankarimatkana Dyyni kertoo Paul Atreidesin tarinan. Älykäs ja lahjakas nuorimies on syntynyt täyttämään suuren kohtalon, joka ylittää hänen ymmärryksensä. Hän joutuu matkustamaan universumin vaarallisimmalle planeetalle varmistaakseen perheensä ja kansansa tulevaisuuden. Kun pahansuovat voimat ryhtyvät taisteluun planeetalta löytyvästä ainutlaatuisesta ja arvokkaimmasta tunnetusta raaka-aineesta – hyödykkeestä, joka voi toteuttaa ihmiskunnan suurimmat mahdollisuudet – vain pelkonsa voittavat selviävät. Uudelleenjulkaisun ensi-ilta 9.2.2024 Kesto 166 min Ikäraja 12 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Kino Helios näyttää suositut Dyyni –elokuvat sarjana lauantaina 16.3.
Tule keskustelemaan Arkkitehtuurimuseon ja Designmuseon kanssa lähiympäristöstäsi, arkkitehtuurista ja sinulle tärkeistä paikallisyhteisöstä. Usein ihmiset ajattelevat, että vain vanhat ja arvokkaat rakennukset ovat arkkitehtuuria. Arkkitehdit suunnittelevat rakennuksia ja ympäristöä, mutta suunniteltuja tiloja ja paikkoja käyttävät kaikki arjessaan. Oletko miettinyt, mitkä paikat tai rakennukset ovat tärkeitä sinulle? Ketkä tekevät arkkitehtuuria? Ketkä saavat puhua arkkitehtuurista? Voidaanko kaikki rakentaminen nähdä arkkitehtuurina, joka on arvokasta jollekin? Arkkitehtuurimuseo ja Designmuseo ovat käynnistäneet Arkkitehtuuria laatikon ulkopuolella -hankkeen. Sen tarkoitus on tutustua pääkaupunkiseudun paikallisiin yhteisöihin ja tehdä yhteistyötä heidän kanssaan museorakennusten ulkopuolella. Haluamme oppia, miten museot voivat tukea paikallisyhteisöjä ja heidän toimintaansa. Myöhemmin vuoden aikana lähdemme yhdessä toteuttamaan yhteisöjen itse ideoimia paikallisia projekteja. Täällä voit lukea lisää meistä: mfa.fi/arkkitehtuuria-laatikon-ulkopuolella Tapaamme ihmisiä ympäri pääkaupunkiseutua Maaliskuun aikana teemme pop up -vierailuja eri puolilla pääkaupunkiseutua. Voit tulla tapaamaan työryhmää ja keskustelemaan omasta naapurustostasi sekä sinulle tärkeistä paikallisyhteisöistä.
Tule keskustelemaan Arkkitehtuurimuseon ja Designmuseon kanssa lähiympäristöstäsi, arkkitehtuurista ja sinulle tärkeistä paikallisyhteisöstä.
Arkkitehtuuria laatikon ulkopuolella – Arkkitehtuurimuseon ja Designmuseon popup
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa. Elviksestä tulee pian Priscillalle kiehtova ihastus, yksinäisyyden liittolainen ja haavoittuvainen ystävä. Priscillan kautta näemme suuresta amerikkalaisesta myytistä puolen, jota emme ole aikaisemmin nähneet – Elviksen ja Priscillan pitkän seurustelusuhteen, myrskyisän avioliiton, sekä matkan saksalaisesta armeijatukikohdasta Elviksen unelmataloon Gracelandiin. Elokuva kertoo koskettavasti rakkaudesta, haaveista ja kuuluisuudesta. Priscilla-elokuvan on ohjannut Sofia Coppola (Lost in translation, Marie Antoinette). Elokuva pohjautuu Priscilla Presleyn omaelämänkerralliseen kirjaan Elvis ja minä. Kesto 113min Ikäraja 12 Elokuva on tekstitetty suomeksi ja ruotsiksi Ensi-ilta 14.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa.
Cannesin elokuvajuhlilla palkittu draamaelokuva The Zone of Interest seuraa Auschwitzin komentajaa Rudolf Hössiä ja hänen vaimoaan Hedwigiä. Pariskunta rakentaa unelmiensa elämää perheelleen keskitysleirin vieressä sijaitsevassa talossa ja puutarhassa. Ikäraja 12 Kesto 105 min Elokuva on tekstitetty suomeksi ja ruotsiksi Ensi-ilta 26.1.2024
Cannesin elokuvajuhlilla palkittu draamaelokuva The Zone of Interest seuraa Auschwitzin komentajaa Rudolf Hössiä ja hänen vaimoaan Hedwigiä.
Tähtipianisti Shai Maestro kohtaa laulajamestari Michael Mayon Savoy JAZZFestin erikoiskonsertissa kaksi harvoin yhdessä esiintyvää huippumuusikkoa yhdistää voimansa, kun lavalle nousevat tähtipianisti Shai Maestro ja laulajalahjakkuus Michael Mayo. Konsertissa he tulkitsevat tuoreella tavalla molempien sävellyksiä sekä jazzstandardeja. Herbie Hancockin, Josh Grobanin ja Becca Stevensin kanssa esiintynyttä laulaja Michael Mayoa on kuultu muun muassa Valkoisessa talossa, Hollywood Bowlissa ja lukuisilla jazzfestivaaleilla. Vuonna 2021 hän julkaisi esikoisalbuminsa Bones, joka nousi arvostelumenestykseksi. Mayo on mestarillinen äänenkäyttäjä, joka yhdistelee klassisen musiikin taustaansa neo-soulia, jazzia ja poppia. Laajan äänialan omaava Mayo tunnetaan paitsi sielukkaasta äänestään, myös improvisaatiotaidoistaan. Shai Maestroa pidetään yhtenä tämän hetken lahjakkaimmista jazzpianisteista. Alun perin klassisen koulutuksen saaneen Maestron ura lähti nousuun hänen liityttyään basisti Avishai Cohenin yhtyeeseen vuonna 2008. Sittemmin oman yhtyeensä kanssa isoimmilla jazzlavoilla esiintynyt Maestro on luonut itselleen täysin omanlaisensa lähestymistavan jazziin, missä yhdistyvät herkkyys sekä kokeilevuus. Monipuolinen Maestro on säveltänyt mm. TV-sarjoihin ja elokuviin sekä esittänyt musiikkiaan Tokion filharmonikkojen kanssa. Esityksen kesto n. 1 t, ei väliaikaa. Permanto K18 anniskelualue. Parveke S, ei anniskelua
Tähtipianisti Shai Maestro kohtaa laulajamestari Michael Mayon
Shai Maestro & Michael Mayo – Savoy JAZZFest 6.-9.3.2024
Maailmanluokan jazzlaulaja Gretchen Parlato naistenpäivän konsertin tähtenä Naistenpäivän kaksiosaisen konsertin aloittaa nousukiidossa oleva vibrafonistivirtuoosi Sasha Berliner (s. 1998). Sukupolvensa parhaaksi vibrafonistiksi kutsuttu Berliner on jo esiintynyt useiden jazzmaailman kirkkaimpien tähtien, kuten Christian McBriden ja Cecile McLorin Salvantin kanssa. Savoy JAZZFestissä Berlinerin kanssa kuullaan pianisti Rasmus Sorensenia, basisti Simon Jermyniä sekä rumpali Joe Periä. Konsertin toisessa osassa Savoy-teatterin lavalle nousee maailman parhaisiin jazzlaulajiin lukeutuva Gretchen Parlato. Parlato on tänä vuonna myös Grammy-ehdokas kovatasoisessa Best Jazz Vocal Album -sarjassa albumillaan Lean In. Myös kahdesti aiemmin Grammy-ehdokkaana ollut Parlato tunnetaan sensuellista ja vivahteikkaasta äänestään sekä vahvasta lavaesiintymisestään. Vuonna 2022 Pori Jazzissa yleisön hurmannut Parlato esiintyy nyt ensimmäistä kertaa Helsingissä. Savoy JAZZFestin konsertissa hänen hittikappaleensa nousevat uudelle tasolle parikymmenhenkisen UMO Helsingin syvän big band -soundin myötä. Upeat sovitukset on laatinut maineikas Jim McNeely. Kapellimestarina toimii Ed Partyka. Esityksen kesto n. 2,5 t, sisältää väliajan Permanto K18 anniskelualue. Parveke S, ei anniskelua
Maailmanluokan jazzlaulaja Gretchen Parlato naistenpäivän konsertin tähtenä
Gretchen Parlato & UMO Helsinki Jazz Orchestra + Sasha Berliner Quartet – Savoy JAZZFest 6.-9.3.2024
Oppilastyönäyttelyssä on esillä kattaus Taito Käsityö- ja muotoilukoulu Etelä-Suomen Malmin lasten- ja nuorten ryhmien oppilastöitä. TYÖPAJAT NÄYTTELYN YHTEYDESSÄ ti 12.3 klo 16-17 teemalla makramee ke 20.3 klo 16.30-18.30 teemalla kehyskudonta Oppilaat toteuttavat työpajat opettajan johdolla. Vapaa pääsy!
Oppilastyönäyttelyssä on esillä kattaus Taito Käsityö- ja muotoilukoulu Etelä-Suomen Malmin lasten- ja nuorten ryhmien oppilastöitä.
Käsillä - Taitoa, iloa, muotoa -näyttely
Pauliina Aladinin ja työryhmän tanssiteos Jos nyt olisi huominen käsittelee yhdenvertaisuutta ja sateenkaarinuorten hyvinvointia. Koskettava esitys juhlistaa nykytanssin keinoin moninaisuutta, toistemme kohtaamista ja yhdenvertaista maailmaa. Tärkeitä teemoja käsitellään asiantuntijuudella, mutta sopivasti pilke silmäkulmassa, ja esitys yhdistääkin nykytanssiin popmusiikin, kokeellisen äänimaailman ja fantasiamaailmoista vaikutteita saaneen puvustuksen. Jos nyt olisi huominen -tanssiteos haluaa lisätä nuorten hyvinvointia ja keskinäistä kunnioitusta. Nuoret itse ovat vaikuttaneet esitykseen seuraamalla työryhmän työskentelyä avoimissa harjoituksissa, joissa heidän oli mahdollista ilmaista ajatuksiaan teoksesta piirtämällä, maalaamalla, kirjoittamalla ja keskustelemalla. Esitys sai innostuneen vastaanoton yleisöltä keväällä 2023. Esityksen yhteydessä voidaan pitää työpajoja, joissa tanssitaan, kirjoitetaan ja unelmoidaan. Dialogiset, keskustelevat työpajat tarjoavat myös tietoa tasavertaisesta kohtaamisesta, sateenkaarisensitiivisyydestä ja itsemyötätunnosta. Tanssitaiteilija Pauliina Aladin haluaa tanssitaiteen keinoin tehdä taiteesta yhdenvertaisempaa ja tuoda työryhmänsä kanssa tanssitaiteen avulla esille ihmisten monimuotoisuutta ja yksilöllisyyttä. Ryhmän koollekutsuja: Pauliina Aladin (tanssinopettaja YAMK) Taiteellinen suunnittelu ja esiintyminen: Pauliina Aladin ja työryhmä Tanja Illukka (tanssitaiteen MA), Veera Leppänen (tanssija AMK, seksuaaliterapeutti) ja Anni Puuperä (tanssinopettaja YAMK) Pukusuunnittelu ja -toteutus: Elina Ström Valosuunnittelu: June Horton-White Äänisuunnittelu: Heta-Maria Pyhäjärvi Kuvat: Noomi Ljungdell Kesto: 45 minuuttia, ei väliaikaa Ikäsuositus: yli 10-vuotiaat, nuoret, aikuiset Kieli: Teoksessa käytetään jonkin verran suomea, mutta sitä voi seurata hyvin myös ilman suomen kielen taitoa. Perjantain 1.3. esitykseen on kouluryhmille pakollinen ennakkoilmoittautuminen osoitteessa https://kultus.fi/
Pauliina Aladinin ja työryhmän tanssiteos Jos nyt olisi huominen käsittelee yhdenvertaisuutta ja sateenkaarinuorten hyvinvointia.
Jos nyt olisi huominen – esitys kouluryhmille (ilmoittautuminen kultus.fi)
Minna Hatinen on kuvannut kaikki Savoy JAZZFestien konsertit festivaalin perustamisesta saakka. Ennennäkemätön tilaisuus nähdä huippuvedoksina otoksia tämän päivän kovimmista jazz muusikoista. Minna Hatinen on rovaniemeläissyntyinen, itseoppinut valokuvaaja, joka on erikoistunut musiikin, tanssin ja taiteen kuvaamiseen. Hatinen tunnetaan dokumentaarisesta ja samanaikaisesti dramaattisesta tyylistään. Hänen töitään on nähty mm. Helsingin Sanomissa ja San Francisco Symphonyn valotauluilla. Savoy-teatterin konsertteja Hatinen on kuvannut vuodesta 2010 alkaen. Hän on toiminut Savoy JAZZFestin virallisena festivaalikuvaajana tapahtuman koko kuusivuotisen historian ajan ja ikuistanut kuviinsa jazzikoneja Samara Joysta Christian McBrideen ja Tom Harreliin. Valokuvanäyttelyssä Savoy-teatterin aulatiloissa nähdään 29.2.-13.3.2024 parhaita otoksia Savoy JAZZFestista vuosien varrelta. Näyttely on osa Savoy JAZZFestin 2024 oheisohjelmaa ja avoinna vierailijoille Savoy-teatterin lipunmyynnin aukioloaikojen (ke-pe 15-18) mukaan, sekä konserttien yhteydessä.
Minna Hatinen on kuvannut kaikki Savoy JAZZFestien konsertit festivaalin perustamisesta saakka. Ennennäkemätön tilaisuus nähdä huippuvedoksina otoksia tämän päivän kovimmista jazz muusikoista.
Stars of Savoy JAZZFest: Minna Hatisen valokuvia 2019-2023 – 29.2.-13.3.2024 Savoy-teatterin aulassa
Birth of a Bird on interaktiivinen, virtuaalitodellisuuteen toteutettu ääniteos. Vr-lasit päässä pääset kokeilemaan, miltä tuntuu koskettaa ääntä ja ohjata sitä liikkeellä. Sinulla ei tarvitse olla aiempaa kokemusta vr-lasien käytöstä. Birth of a Bird vie vr-lasien käyttäjän keskelle sävellystä. Kokija kuulee äänten liikkuvan ympärillään. Hän voi koskettaa ääniä, pitää niitä kädessään tai tuoda ne korvansa luo kuullakseen uusia yksityiskohtia. Kokija voi kulkea äänten seassa sekä omalla liikkeellään ohjata teoksen ääniä ja vaikuttaa kuulemansa musiikin luonteeseen. Teoksen tekijä, Janne Storm, on paikalla ohjaamassa vr-lasien käytössä ja antamassa ohjeita teoksen kokemiseen. Janne on äänisuunnittelija, moni-instrumentalisti sekä teatteri-, elokuva- ja vr-kokemuksien säveltäjä. Vapaa pääsy, ei ennakkoilmoittautumista. Kyseessä on non-stop-tilaisuus, johon voit saapua silloin, kun se sinulle parhaiten sopii. Paikalla on useampia vr-laseja, ja jokainen pääsee vuorollaan kokemaan teoksen. Varauduthan odottamaan omaa vuoroasi hetken aikaa. Teoksen kesto: 6min Tila: Tanssiluokka Kieli: Sanaton Ikäsuositus: 6+
Birth of a Bird on interaktiivinen, virtuaalitodellisuuteen toteutettu ääniteos. Vr-lasit päässä pääset kokeilemaan, miltä tuntuu koskettaa ääntä ja ohjata sitä liikkeellä.
Janne Storm: Birth of a Bird – Tanssiva talviloma